Katharina Rupp

D **Katharina Rupp** (* 10. Februar 1959 z Bärn) isch e Schwyzer Theaterschauspiileri, Theaterreschiseeri un Schauspiil-Laiteri am Theater Biel Soledurn.

## Lääbe
D Rupp het vu 1978 bis 1980 Musik (Klavier) bim Jürg Wyttenbach an dr Musik-Akademy vu dr Stadt Baasel studiert. In dr Joor 1980 un 1981 het si as Uusstattigsassischtänz bi dr Filmarchitäkt Heidi un Toni Lüdi z München un z Hamburg gschafft un as Reschyassischtänti am Stadttheater Bärn un an dr Stedtische Biine Nürnberg.

Vu 1981 bis 1985 het si Schauspiil an dr Folkwang Hoochschuel z Essen studiert un het derno rund zwelf Joor lang as Schauspiileri an verschiidene Biine im dytschsproochige Ruum gschafft: zwische 1985 un 1988 an dr Stedtische Biine Frankfurt (unter anderem d Lucy in *[[Die Dreigroschenoper]]* vu Bertolt Brecht/Kurt Weill, d Eboli in s Schillers *Don Carlos;* d Luise Maske in *Der Snob* und *Die Hose* vum Carl Sternheim un d Smeraldina in *Der Diener zweier Herren* vum Goldoni), vu 1988 bis 1990 an dr Stedtische Biine Nürnberg Nürnberg (d Béline in s Molières *Der eingebildete Kranke;* d Christine Linde in *Nora oder Ein Puppenheim* vum Henrik Ibsen) un vu 1990 bis 1993 am Wiener Theater in dr Josefstadt (d Esther in *Victor oder Die Kinder an die Macht* vum Roger Vitrac un d Elmire in s Molières *Tartuffe*). Dernääbe het si anderem z Frankfurt un am Bayerische Staatsschauspiil z München (unter anderem d Molly in *Der Marquis von Keith* vum Frank Wedekind) gaschtiert. Vu 1993 bis 1996 het d Rupp zum Ensemble vum Theater Baasel gheert, wu si unter anderem s Hippolita in *Schade, dass sie eine Hure war* vum John Ford, s Beatrice in s Shakespeares *Viel Lärm um nichts*, d Elisabeth Proctor in *Hexenjagd* vum Henry Miller un d Toinette in s Molières *Der eingebildete Kranke* gspiilt het.

Eerschti Reschyaarbete het si 1997 am Pfalztheater z Kaiserslautern (*Kunst* vu dr Yasmina Reza) un am Wuppertaler Schauspiilhuus (*Sekretärinnen* vum Franz Wittenbrink) gmacht. Speeteri Inszenierige hän si ans Baadisch Staatstheater Charlsrue, ans Nationaltheater Weimar, an di Stedtische Biine Augschburg, ans Landestheater Salzburg, ans Saarländisch Staatstheater Saarbrücken, ans Stadttheater St. Galle un ans Stadttheater Bärn gfiert. Derzue het si bi verschiidene Dokumäntaarfilm Reschy gfiert.

Zue dr Spiilzyt 2007/08 isch d Rupp unter em neie Diräkteraat vum Beat Wyrsch chinschtlerischi Laiteri vum Schauspiil am Theater Biel Soledurn woore.

Anne 2016 het d Katahrina Rupp dr Kulturbryys vum Kanton Soledurn iiberchuu.

## Uusglääseni Inszenierige
* 1997: *Kunst* (Yasmina Reza), Pfalztheater Kaiserslautern
* 1997: *Sekretärinnen* (Franz Wittenbrink), Wuppertaler Bühnen
* 1998: *Kabale und Liebe* (Friedrich Schiller), Badisches Staatstheater Karlsruhe
* 1998: *Popcorn* (Ben Elton), Deutsches Nationaltheater Weimar
* 1999: *Hase Hase* (Coline Serreau), Pfalztheater Kaiserslautern
* 1999: *Tod eines Handlungsreisenden* (Arthur Miller), Wuppertaler Bühnen
* 1999: *Die lustige Witwe* (Franz Lehár), Badisches Staatstheater Karlsruhe
* 2000: *Nathan der Weise* (Gotthold Ephraim Lessing), Staatstheater Augsburg
* 2000: *Die Berühmten* (Thomas Bernhard), Salzburger Landestheater
* 2000: *Maria Stuart* (Friedrich Schiller), Saarländisches Staatstheater
* 2000: *Familiengeschichten Belgrad* (Biljana Srbljanović), Theater St. Gallen
* 2001: *Ein Monat auf dem Lande* (Brian Friel), Bühnen Bern
* 2002: *Die Kassette* (Carl Sternheim), Theater St. Gallen
* 2003: *Die Physiker* (Friedrich Dürrenmatt), Staatstheater Augsburg
* 2004: *Der Theatermacher* (Thomas Bernhard), Staatstheater Augsburg
* 2006: *Das Blut des Falken* (Simon Werle), Theater Münster
* 2007: *Wer hat Angst vor Virginia Woolf?* (Edward Albee), Staatstheater Augsburg
* 2007: *Torschusspanik* (Mirjam Neidhart), Theater Biel Solothurn
* 2007: *Der Revisor* (Nikolai Wassiljewitsch Gogol), Theater Biel Solothurn
* 2008: *Was ihr wollt* (William Shakespeare), Theater Biel Solothurn
* 2008: *Tartuffe* (Molière), Theater Biel Solothurn
* 2008: *Nora* (Henrik Ibsen), Theater Biel Solothurn
* 2009: *Lucia di Lammermoor* (Gaetano Donizetti), Theater Münster
* 2009: *Genannt Gospodin* (Philipp Löhle), Theater Biel Solothurn
* 2010: *Das Sparschwein* (Eugène Labiche), Theater Biel Solothurn
* 2011: *Ein Volksfeind* (Henrik Ibsen), Theater Biel Solothurn
* 2011: *Das Land, das ich dir zeige* (Peter Lotar), Theater Biel Solothurn
* 2012: *Der Mann in der Badewanne oder Wie man ein Held wird* (Lukas Linder), Theater Biel Solothurn
* 2012: *Hedda Gabler* (Henrik Ibsen), Theater Münster
* 2013: *Barbaren* (Maxim Gorki), Theater Biel Solothurn
* 2013: *Viel Lärm um nichts* (William Shakespeare), Theater Biel Solothurn
* 2014: *Tahrir* (Ad de Bont), Theater Biel Solothurn
* 2014: *Die Entführung aus dem Serail* (Wolfgang Amadeus Mozart), Theater Biel Solothurn
* 2015: *King Arthur* (Henry Purcell, John Dryden), Theater Biel Solothurn
* 2015: *Der Besuch der alten Dame* (Friedrich Dürrenmatt), Theater Biel Solothurn
* 2015: *Amadeus* (Peter Shaffer), Theater Biel Solothurn
* 2018: *Biedermann und die Brandstifter* (Max Frisch), Theater Biel Solothurn
* 2018: *Victor oder die Kinder an der Macht* (Roger Vitrac), Theater Biel Solothurn
* 2019: *The Who an the What* (Ayad Akhtar), Theater Biel Solothurn
* 2019: *Peer Gynt* (Henrik Ibsen), Theater Biel Solothurn
* 2020: *Bellissima* (no Luchino Visconti), Theater Biel Solothurn
* 2021: *Ferferi فرفری. Vom Ankommen und Fernbleiben* (Atina Tabé), Theater Biel Solothurn
* 2021: *Nichts geschenkt!* (Mirjam Neidhart), Theater Biel Solothurn
* 2021: *Die Mitwisser* (Philipp Löhle), Theater Biel Solothurn
* 2022: *Der eingebildete Kranke* (Molière), Theater Biel Solothurn
* 2023: *Liebe Jelena Sergejewna* (Ljudmila Rasumowskaja), Theater Biel Solothurn

## Literatur
* 

## Weblink
* d Katharina Rupp bi Theapolis

## Fueßnote